Document ID: 32004L0066

ΟΔΗΓΊΑ 2004/66/EK ΤΟΥ ΣΥΜΒΟΥΛΊΟΥ
της 26ης Απριλίου 2004
για την προσαρμογή των οδηγιών 1999/45/EΚ, 2002/83/EΚ, 2003/37/EΚ και 2003/59/EΚ του Ευρωπαϊκού Κοινοβουλίου και του Συμβουλίου και των οδηγιών 77/388/EΟΚ, 91/414/EΟΚ, 96/26/EΚ, 2003/48/EΚ και 2003/49/EΚ του Συμβουλίου, στους τομείς της ελεύθερης κυκλοφορίας των εμπορευμάτων, της ελεύθερης παροχής υπηρεσιών, της γεωργίας, της πολιτικής μεταφορών και της φορολογίας, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη Συνθήκη για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (1), (εφεξής «Συνθήκη Προσχώρησης») και ειδικότερα το άρθρο 2 παράγραφος 3,
την πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (2) (εφεξής «Πράξη Προσχώρησης») και ειδικότερα το άρθρο 57,
την πρόταση της Επιτροπής,
Εκτιμώντας τα εξής:
(1)
Για ορισμένες πράξεις, οι οποίες εξακολουθούν να ισχύουν μετά την 1η Μαΐου 2004 και απαιτούν προσαρμογή λόγω της προσχώρησης, οι αναγκαίες προσαρμογές δεν είχαν προβλεφθεί στην πράξη προσχώρησης, ή προβλέπονταν αλλά χρήζουν περαιτέρω προσαρμογής. Όλες αυτές οι προσαρμογές πρέπει να εγκριθούν πριν την προσχώρηση ώστε να τεθούν σε εφαρμογή από την ημερομηνία προσχώρησης·
(2)
Δυνάμει του άρθρου 57 παράγραφος 2 της πράξης προσχώρησης, αυτές οι προσαρμογές πρέπει να εγκριθούν από το Συμβούλιο για όλες τις περιπτώσεις κατά τις οποίες το Συμβούλιο μόνο ή από κοινού με το Ευρωπαϊκό Κοινοβούλιο ενέκρινε την αρχική πράξη·
(3)
Οι οδηγίες 1999/45/EΚ (3), 2002/83/EΚ (4), 2003/37/EΚ (5) και 2003/59/EΚ (6) του Ευρωπαϊκού Κοινοβουλίου και του Συμβουλίου και οι οδηγίες 77/388/EΟΚ (7), 91/414/EΟΚ (8), 96/26/EΚ (9), 2003/48/EΚ (10) και 2003/49/EΚ (11) του Συμβουλίου πρέπει να τροποποιηθούν ανάλογα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Οι οδηγίες 1999/45/EΚ, 2002/83/EΚ, 2003/37/EΚ, 2003/59/EΚ, 77/388/EΟΚ, 91/414/EΟΚ, 96/26/EΚ, 2003/48/EΚ και 2003/49/EΚ τροποποιούνται όπως ορίζεται στο παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο κατά την έναρξη ισχύος της Συνθήκης Προσχώρησης. Όσον αφορά τις διατάξεις της παρούσας οδηγίας για την προσαρμογή της τροποποιημένης οδηγίας 91/414/ΕΚ καθώς και των οδηγιών 2002/83/ΕΚ, 2003/37/ΕΚ και 2003/59/ΕΚ, η ημερομηνία μεταφοράς στο εθνικό δίκαιο είναι εκείνη η οποία καθορίζεται στις αντίστοιχες οδηγίες. Τα κράτη μέλη υποβάλλουν πάραυτα στην Επιτροπή το κείμενο των διατάξεων για τη μεταφορά στο εθνικό δίκαιο της παρούσας οδηγίας μαζί με πίνακα αντιστοιχίας με τις ειδικές διατάξεις της παρούσας οδηγίας.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
Άρθρο 3
Η παρούσα οδηγία τίθεται σε ισχύ μόνον υπό τον όρο και κατά την ημερομηνία ενάρξεως ισχύος της συνθήκης προσχώρησης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 26ης Απριλίου 2004.

Labels: 2
19
8
3
9
15